CELEX: 22005D0559
Language: hu
Date: 2005-06-17 00:00:00
Title: 2005/559/: Az Egységes Árutovábbítás EK-EFTA Vegyesbizottságának 2/2005 határozata (2005. június 17.) az egységes árutovábbítási eljárásról szóló, 1987. május 20-i egyezmény módosításáról

21.7.2005   
            
            
               HU
            
            
               Az Európai Unió Hivatalos Lapja
            
            
               L 189/59
            
         
      AZ EGYSÉGES ÁRUTOVÁBBÍTÁS EK-EFTA VEGYESBIZOTTSÁGÁNAK 2/2005 HATÁROZATA
   
   (2005. június 17.)
   az egységes árutovábbítási eljárásról szóló, 1987. május 20-i egyezmény módosításáról
   (2005/559/EK)
   A VEGYES BIZOTTSÁG,
   tekintettel az egységes árutovábbítási eljárásról szóló, 1987. május 20-i egyezményre (1) és különösen annak 15. cikke (3) bekezdésének a) pontjára,
   mivel:
   
               (1)
            
            
               Az induláskor igénybe vett szállítóeszköz azonosítóját és honosságát olyan kötelező információnak kell tekinteni, amelyet fel kell tüntetni az árutovábbítási nyilatkozat 18. rovatában.
            
         
               (2)
            
            
               A nagy forgalmú konténerállomásokon előfordulhat, hogy a fuvarozáshoz alkalmazandó közúti szállítóeszköz adatai az árutovábbítási eljárások alakiságainak elvégzésekor nem ismeretesek. Az árutovábbítási nyilatkozatban szereplő árut tartalmazó konténer azonosítója azonban hozzáférhető, és már az árutovábbítási nyilatkozat 31. rovatában feltüntetésre került.
            
         
               (3)
            
            
               Ilyen körülmények között, és tekintettel arra, hogy az áru ez alapján ellenőrizhető, elfogadható mértékű rugalmasság megengedhető azáltal, hogy az árutovábbítási nyilatkozat 18. rovatának üresen hagyását megengedik, amennyiben biztosítható, hogy a megfelelő adatok a későbbiekben az adott rovatban feltüntetésre kerülnek.
            
         
               (4)
            
            
               Az egyezmény szövegét ennek megfelelően módosítani kell,
            
         A KÖVETKEZŐKÉPPEN HATÁROZOTT:
   1. cikk
   Az egységes árutovábbítási eljárásról szóló, 1987. május 20-i egyezmény III. függelékének A7. mellékletét e határozat mellékletével összhangban kell módosítani.
   2. cikk
   Ez a határozat az elfogadásának napján lép hatályba.
   Ezt a határozatot 2005. július 1-jétől kell alkalmazni.
   
      Kelt Bernben, 2005. június 17-én.
      
         
            a Vegyes Bizottság részéről
         
         
            az elnök
         
         Rudolf DIETRICH
         
      
   
   
      (1)  HL L 226., 1987.8.13., 2. o. A legutóbb a 2/2002 határozattal (HL L 4., 2003.1.9., 18. o.) módosított egyezmény.
   
      MELLÉKLET
      Az egységes árutovábbítási eljárásról szóló, 1987. május 20-i egyezmény 3. függeléke A7. melléklete II. címének I. pontjában a 18. rovathoz tartozó magyarázat a következő, második albekezdéssel egészül ki:
      
         „Amennyiben azonban az árut közúti járművek által szállított konténerekben fuvarozzák, az illetékes hatóságok felhatalmazhatják a főkötelezettet e rovat üresen hagyására, ha az indulás helyén felmerülő logisztikai okokból nem lehet megállapítani az árutovábbítási nyilatkozat kitöltésekor a szállítóeszköz azonosítóját és honosságát, és ha biztosítják, hogy a szállítóeszközre vonatkozó megfelelő információ a későbbiekben az 55. rovatban feltüntetésre kerül.”